номер, даден на всяко домакинство във вълна 1. Този номер се генерира така, че да не съдържа информация, която може да даде възможност за идентифициране на домакинството. При първата вълна номерът на разделилото се домакинство винаги приема стойност „00“.
 2)
 В случай на разделяне на домакинство първоначалното домакинство запазва номера на домакинството, както и номера на разделилото се домакинство при следващата вълна. Разделилото се домакинство или домакинства запазват същия номер на домакинството, но им се дава следващият по ред свободен уникален номер на разделилото се домакинство.
 3)
 В случай на сливане на две извадкови домакинства, ако новото домакинство остава на предишния адрес на едното от тях, то запазва номера на домакинството и на разделилото се домакинство, което е живяло на този адрес по време на предишната вълна. Ако новото домакинство сега живее на нов адрес, се използва номерът на домакинството и номерът на разделило се домакинство на извадковото лице с най-нисък номер на лицето.
 Личен идентификационен номер
 1)
 Личният идентификационен номер (ИН) се състои от идентификационния номер на домакинството и номера на лицето.
 2)
 За всяко ново лице в домакинството номерът на лицето се формира чрез добавяне на 1 към най-високия използван номер на лице за всички години на изследването и идентификационния номер на домакинството.
 3)
 Идентификационният номер на домакинството е идентификационният номер на домакинството, в което лицето се появява за първи път в панела.
 4)
 Личният идентификационен номер остава непроменен през цялото време докато лицето участва в изследването.
 ПРИЛОЖЕНИЕ IV
 Подробни изисквания и съдържание на докладите за качеството
 Държавите членки включват в докладите за качеството в област „Доходи и условията на живот“ следната конкретна информация.
 СТАТИСТИЧЕСКА ОБРАБОТКА
 Модел на извадката
 —
 размер на извадката по ротационна група и критерии за разпределяне;
 —
 претегляне (проектен фактор, корекции на липсата на отговор, корекции на външните данни (равнище, използвани променливи и източници);
 —
 окончателно тегло на данните от моментното състояние и от повторени във времето изследвания;
 —
 замествания, ако се прилагат в случай на липса на отговор от страна на единицата, метод за включване в извадката на заместителите, главни характеристики на заместените единици в сравнение с първоначалните единици, по региони (NUTS 2), разпределение на заместените единици по информация за контакт и адрес, по резултати от въпросника за домакинства и по приемане на интервюто на домакинства на първоначалната единици за всяка ротационна група и общо.
 Извадкова единица
 Описание на извадковите единици.
 Източници, различни от изследвания:
 описание на всеки отделен източник и как са съчетани
 Събиране на данни
 Описват се методът, по който са получени променливите за дохода на равнище компоненти, както и тяхната форма (например, брутно, нетно от данъци върху дохода, удържани при източника и социалноосигурителни вноски, нетно от данъка върху дохода, удържан при източника, нетно от социалноосигурителните вноски).
 За всяка вълна се предоставя разпределението на членовете на домакинството на възраст 16 и повече години по „статут на данните“ и по „вид на интервюто“ за всяко извадково лице, за съжители и общо.
 Посочват се всички разлики между националните правила за проследяване и стандартните правила на EU-SILC за проследяване.
 Съставяне на данни
 Ако има